
Către,
BIROUL PERMANENT AL

CAMEREI DEPUTAȚILOR 
           
Vă înaintăm alăturat RAPORTUL COMUN asupra proiectului de Lege  privind adoptarea de măsuri specifice în vederea dezvoltării comunităţilor sărace, trimis spre dezbatere în fond, Comisiei pentru administraţie publică și amenajarea teritoriului și Comisiei pentru buget, finanțe și bănci cu adresa nr. Plx. 93 din 3 martie 2014.
PREŞEDINTE


PREȘEDINTE,
Cristian BUICAN 

Leonardo BADEA

RAPORT  COMUN
asupra proiectului de Lege  privind adoptarea de măsuri specifice în vederea dezvoltării comunităţilor sărace

  În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică și amenajarea teritoriului și Comisia pentru buget, finanțe și bănci  au fost sesizate spre dezbatere, în fond, cu proiectul de Lege  privind adoptarea de măsuri specifice în vederea dezvoltării comunităţilor sărace, trimis spre dezbatere în fond, în procedură obișnuită, cu adresa nr. Plx. 93 din 3 martie 2014.
 Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în ședința din 23 februarie 2014.
Consiliul Legislativ, prin avizul nr. 1159 din 23 octombrie 2013, a avizat favorabil proiectul de lege, cu observații și propuneri.
Guvernul nu susține adoptarea inițiativei legislative, conform punctelor de vedere transmise cu adresele nr.5103/DRP din 4.05.2016, respectiv nr.4446 din 23.05.2017.
Comisia pentru egalitatea de șanse pentru femei și bărbați prin avizul  nr.37/221/2014 a  avizat favorabil.

Comisia pentru muncă și protecție socială prin avizul  nr.4c-7/104/2014 a  avizat favorabil.

Comisia pentru drepturile omului, culte și problemele minorităților naționale prin avizul  nr.4c-5/114/2014 a  avizat favorabil.
Proiectul de lege are ca obiect de reglementare crearea mecanismului inter-instituțional pentru coordonarea procesului de reglementare unitară a măsurilor și instrumentelor de susținere a comunităților sărace din România, instituirea cadrului legal pentru asigurarea resurselor financiare necesare cofinanțării proiectului, precum și crearea condițiilor necesare îmbunătățirii calității vieții cetățenilor din asemenea comunități, prin facilitarea atragerii de fonduri structurale, în consonanță cu preocupările manifestate la nivelul Uniunii Europene și direcționate în combaterea sărăciei. 



În conformitate cu prevederile art. 61 şi 63 din Regulamentul Camerei Deputaţilor, republicat, comisiile au examinat preoiectul de lege în ședințe separate.



Membrii Comisiei pentru administraţie publică și amenajarea teritoriului au examinat proiectul de lege în şedinţa din  19 iunie 2017.


La lucrările Comisiei au fost prezenţi 23 deputaţi din totalul de 25 membri.


Membrii Comisiei pentru buget, finanţe şi bănci au examinat proiectul de lege menţionat mai sus, în şedinţa din 20 iunie 2017.



La lucrările comisiei şi-au înregistrat prezenţa 23 deputaţi din totalul de 25 de membrii ai comisiei.

În urma dezbaterilor, membrii Comisiilor au hotărât, cu majoritate de voturi (4 voturi împotrivă și 2 abțineri) respingerea proiectulului de Lege  privind adoptarea de măsuri specifice în vederea dezvoltării comunităţilor sărace din următoarele considerente:

- în baza Hotărârii Guvernului nr.1217/2006 s-a constituit deja mecanismul național pentru promovarea incluziunii sociale, ”organism cu rol consultativ, fără persoanalitate juridică, ce funcționează în cadrul Consiliului interministerial pentru afaceri sociale, sănătate, protecția consumatorului”. Printre atribuțiile principale ale Comisiei se numără și identificarea priorităților naționale din domeniul incluziunii sociale;


- totodată, au fost aprobate, prin Hotărârea Guvernului nr.383/2015, Strategia națională privind incluziunea socială și reducerea sărăciei pentru perioada 2015-2020 și Planul strategic de acțiuni pentru perioada 2015-2020, care stabilesc o serie de măsuri și acțiuni care vor contribui la realizarea de progrese substanțiale în reducerea sărăciei și promovarea incluziunii sociale a persoanelor, familiilor și grupurilor vulnerabile în următorii ani. Strategia are rolul de a coordona și dezvolta un set de acțiuni strategice destinate reducerii sărăciei, implementate de România în prezent.

- în ceea ce privește fondurile europene, accesarea acestora, precum și procedurile de participare sunt clar stabilite și nu pot fi încălcate, riscul fiind acela de a nu mai beneficia de acestea.
  În raport cu obiectul şi conţinutul reglementării, proiectul de lege face parte din categoria legilor ordinare.

PREŞEDINTE,


  
 
PREŞEDINTE,
Cristian BUICAN   

     

Leonardo BADEA
    SECRETAR,



               SECRETAR,
Simona BUCURA-OPRESCU 

             Marilen - Gabriel PIRTEA
Sef serviciu, Sofia Chelaru 




Şef serviciu, Giorgiana Ene
Consilier parlamentar, Nicoleta Toma       



Consilier parlamentar, Vasilica Popa

